Ei ole just väga tark valik tarbida veinijoomise vahele absinti. Ka siis kui seda pakuvad öösel kella ühe paiku kenad lahked inimesed, kes viitsisid seda joomiseks ette valmistada "nii nagu peab". Põletasid suhkrut ja nõnda edasi.    Isegi sellest polnud mingit tolku, et  võrreldes mõne teise hiljutise üritusega, kulus eile õhtul veini ikka äärmiselt tagasihoidlikult. Tänane päev pole senini olnud just värskeimate killast...  ---  Vaatasin Genesis'e "When in Rome" kontserti ja leidsin, et vanurid suudavad veel rokkida küll. Muidugi ei ole see enam "Seconds out'i" aegne muusikaline tulevärk aga Collins tegi muuseas üsna pikalt oma ammu legendiks muutunud tamburiinitrikke, mängis instrumenti nimega "publik" (tehes seda vähemalt sama edukalt kui kunagi Freddie Mercury) ja Banks klõbistas pealtnäha lõdvalt maha üsna keerulisi partiisid. Lahe.